ด่วน! “อินโด” ยกเลิกคำสั่งห้ามส่งออก “น้ำมันปาล์ม” ดีเดย์ 23 พ.ค.นี้
ด่วน! “อินโดนีเซีย” ประกาศยกเลิกคำสั่งห้ามส่งออกน้ำมันปาล์มในวันนี้ โดยจะมีผลบังคับใช้ 23 พ.ค.65 หวังช่วยบรรเทาความเดือดร้อนของแรงงานในอุตสาหกรรมน้ำมันปาล์ม
ด่วน! “อินโดนีเซีย” ประกาศยกเลิกคำสั่งห้ามส่งออกน้ำมันปาล์มในวันนี้ โดยจะมีผลบังคับใช้ 23 พ.ค.65
19 พ.ค. 2565

ประธานาธิบดีโจโก วิโดโด ผู้นำอินโดนีเซีย ประกาศยกเลิกคำสั่งห้ามส่งออกน้ำมันปาล์มในวันนี้ โดยจะมีผลบังคับใช้ในวันที่ 23 พ.ค. หลังจากที่ปัญหาการขาดแคลนน้ำมันปรุงอาหารในประเทศได้บรรเทาลง
โดยก่อนหน้านี้ ปธน.วิโดโดประกาศห้ามส่งออกน้ำมันปาล์มตั้งแต่วันที่ 28 เม.ย.2565 เพื่อแก้ไขปัญหาการขาดแคลนน้ำมันปรุงอาหารในประเทศ ซึ่งสร้างความไม่พอใจต่อประชาชน และส่งผลให้นักศึกษาออกมาชุมนุมขับไล่รัฐบาล
ทั้วนี้ปธน.วิโดโด กล่าวว่า รัฐบาลยกเลิกคำสั่งห้ามส่งออกน้ำมันปาล์ม แม้ว่าราคาน้ำมันปรุงอาหารยังไม่ได้ลดลงสู่ระดับ 14,000 รูเปียห์/ลิตรตามเป้าหมายของรัฐบาล แต่การยกเลิกคำสั่งดังกล่าวจะช่วยบรรเทาความเดือดร้อนของแรงงานจำนวน 17 ล้านคนในอุตสาหกรรมน้ำมันปาล์มที่ได้รับผลกระทบจากคำสั่งห้ามส่งออกดังกล่าว